techiaith/cofnodycynulliad_en-cy huggingface dataset:
English: Just to add to that, in terms of the cost to us, we have around 5,000 second homes and just over 1,000 empty properties. So, in terms of the cost, it's difficult for us to differentiate between the empty properties and the second homes. But, for us in Gwynedd, it's a rural area. I think we've found that there are additional complexities. It's not quite black and white. With regard to Bangor, as a university town, there are fewer students, and perhaps one of the things we need to consider is that the number of properties that we have in the system that are noted as being student properties - they could now be empty properties. So, we need to do a piece of work on that. So, there are many variables and many factors that we need to consider.
Welsh: Jest i ychwanegu at hynny, o ran y costau i ni, mae'n anodd gwahaniaethu achos mae gennym ni rhywbeth fel 5,000 o ail gartrefi ac ychydig dros 1,000 o eiddo gwag. So, o ran y costau, mae'n anodd i ni wahaniaethu rhwng yr ail gartrefi a'r eiddo gwag. Ond efo ni, wrth gwrs, yng Ngwynedd, mae'n ardal wledig iawn. Dwi'n meddwl ein bod ni wedi ffeindio bod yna wahaniaethau. Mae yna gymhlethdodau ychwanegol dwi'n meddwl. Dyw e ddim cweit mor ddu a gwyn yn yr ystyr, yn rhywle fath â Bangor, sy'n ddinas efo prifysgol, mae llai o fyfyrwyr. Ac efallai mai un o'r pethau dŷn ni eisiau ei ystyried bellach ydy bod nifer o'r eiddo sydd gyda ni sydd yn y system wedi cael ei nodi fel eiddo myfyrwyr, o bosibl, efallai yn eiddo gwag erbyn hyn. Felly, byddwn ni'n gwneud darn o waith yn fanna. Felly mae yna lot o bethau y gallwn ni ei wneud, ac mae yna lot o ffactorau i'w cymryd i ystyriaeth hefyd.
English: In Gwynedd, we've decided that premiums should be used for our housing strategy. What we did in the first year was we put it all - . We didn't spend it in the first year. We didn't want to do it because we didn't know much about these properties being transferred to business rates. We didn't know how much of the premium we would have to repay. So, we created a fund, and, in our financial strategy, we've said that the premium that's being collected is to be put towards our housing strategy.
Welsh: Yng Ngwynedd, dŷn ni wedi penderfynu bod y premiwm yn cael ei ddefnyddio at ein strategaeth tai ni. Beth wnaethom ni yn y flwyddyn gyntaf, wrth gwrs, oedd ei roi o i gyd - . Wnaethom ni ddim ei wario fo yn y flwyddyn gyntaf. Doeddem ni ddim eisiau ei wneud o, achos doeddem ni ddim yn gwybod fel oeddem ni'n sôn am yr eiddo yma'n cael ei drosglwyddo i drethi busnes. Doeddem ni ddim yn gwybod faint o bremiwm buasem ni'n gorfod ad-dalu i bobl. Felly, gwnaethom ni greu cronfa, ac, yn ein strategaeth ariannol ni, dŷn ni wedi dweud bod y premiwm sy'n cael ei gasglu yn cael ei ddefnyddio at ein strategaeth tai ni.
English: I think the only thing I would say, in interpreting the legislation, namely section 12 (a) of the 1992 Act, which states,
Welsh: Dwi'n meddwl yr unig beth buaswn i'n awgrymu, efallai, wrth ddehongli'r ddeddfwriaeth, sef adran 12 (a) Deddf 1992, sy'n dweud,
English: is does that restrict us in making a decision on behalf of the whole county and, therefore, doesn't give that flexibility that some parts of the county need. Because the legislation, as we interpret it, says it's, 'Within the billing authority area as a whole, you treat everywhere - '. It doesn't give you the discretion to deal with some areas within that county differently to others. I'm not saying that we or any other authority would make use of it, but that flexibility, perhaps, would be useful, or at least an explanation.
Welsh: yw ydy hynny'n ein caethiwo ni i benderfynu ar ran y sir i gyd ac felly ddim yn rhoi'r hyblygrwydd yna, efallai, y mae rhai ardaloedd o'r sir ei angen. Achos mae'r ddeddfwriaeth, fel dŷn ni'n ei ddehongli fo, yn dweud, 'O fewn ardal yr awdurdod bilio yn gyfan gwbl, dŷch chi'n trin bob man - '. Dydy o ddim yn rhoi'r disgresiwn i chi drin - . Efallai fod yna rai ardaloedd efo mwy o broblemau na'i gilydd. Dwi ddim yn dweud buasem ni fel awdurdod neu unrhyw awdurdod arall yn gwneud defnydd ohono fo, felly, ond buasai'r hyblygrwydd yna efallai'n ddefnyddiol, neu eglurhad, beth bynnag.
English: The only experience that we've had in terms of problems with the exemptions that currently exist is where a property is for sale - 'marketed for sale' is the term used in the guidance. There has been a case in Gwynedd where someone has written 'For Sale' on a piece of paper and put it in the window, and it went to a tribunal and they were successful in the tribunal. I would argue that that wasn't marketed for sale, but the tribunal did accept that a piece of A4 paper was sufficient to allow it to be for sale, but perhaps that's a matter for us and the tribunal. On the whole, I think that the exemptions have worked well. I welcome any suggestion, for example community-led groups. We have community-led groups in our area that are looking at doing that kind of thing, and I would welcome looking at this, to collaborate with such groups.
Welsh: Yr unig brofiad dŷn ni wedi ei gael o ran bod yna broblemau efo'r eithriadau sydd yna ar hyn o bryd ydy lle mae eiddo ar werth - ' marketed for sale' sydd yn y canllawiau. Mae yna achos wedi bod yng Ngwynedd lle mae rhywun wedi ysgrifennu 'Ar Werth' ar ddarn o bapur ac wedi'i roi yn y ffenest, ac mi aeth i dribiwnlys ac fe wnaeth o ennill y tribiwnlys. Roeddem ni'n dadlau nad yw hwnna'n cael ei farchnata ar werth, ond mi wnaeth y tribiwnlys dderbyn bod darn A4 mewn ffenest yn ddigonol i'w ganiatáu o, ond mater, efallai, rhyngom ni a'r tribiwnlys ydy hynny. Ar y cyfan, dwi'n meddwl bod yr eithriadau wedi gweithio'n iawn. Dwi'n croesawu unrhyw awgrym, er enghraifft grwpiau cymunedol. Mae gennym ni grwpiau cymunedol yn ein hardal ni sydd yn edrych ar wneud y math yma o beth, a buaswn i'n croesawu edrych arno fo, i gydweithio efo grwpiau o'r fath.
English: Welcome, all, to the latest meeting of the Health, Social Care and Sport Committee here at the Senedd. Under item 1, which is introductions, apologies, substitutions and declarations of interest and so forth, everybody is here, basically. Lynne will be a little bit late, but we are expecting her. So, may I further explain that this meeting is bilingual? Headphones can be used to hear simultaneous translation from Welsh to English on channel 1, or for amplification on channel 2. Of course, in the event of a fire alarm, directions from the ushers should be followed, because we're not expecting a drill this morning.
Welsh: Croeso i chi i gyd i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yn y Senedd. O dan eitem 1, sef ymddiheuriadau, dirprwyon a datgan buddiannau ac ati, mae pawb yma, yn sylfaenol. Bydd Lynne ychydig bach yn hwyr ond dŷn ni'n ei disgwyl hi. Felly, gaf i bellach egluro bod y cyfarfod yma yn naturiol ddwyieithog? Gellid defnyddio'r clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Wrth gwrs, os bydd larwm tân yn canu, dylid dilyn cyfarwyddiadau'r tywyswyr, achos dŷn ni ddim yn disgwyl ymarfer y bore yma.
English: So, moving on to item 2 and general scrutiny - an evidence session with Cardiff and Vale University Health Board. This is the fifth in our series of general scrutiny sessions with all local health boards in Wales, and it's the turn of Cardiff and Vale University Health Board this morning. To that end, I'm pleased to welcome Len Richards, chief executive; Abigail Harris, executive director of strategic planning; Robert Chadwick, executive director of finance; and Steve Curry, chief operating officer. Thank you very much for your written report beforehand, and, based on that and a few other subjects, we have quite a long list of questions. So, brief questions will hopefully lead to quite short answers as well. You don't need to feel it's necessary for all four of you to answer every question. One great answer will be fine. And, of course, the microphones work automatically; there's no need to push any buttons. So, with those few words of introduction, we'll go to questions from David Rees.
Welsh: Felly, symudwn ymlaen i eitem 2, a chraffu cyffredinol - sesiwn dystiolaeth gyda Bwrdd Iechyd Prifysgol Caerdydd a'r Fro. Dyma'r bumed yn ein cyfres o sesiynau craffu cyffredinol gyda phob bwrdd iechyd lleol yma yng Nghymru, felly tro Bwrdd Iechyd Prifysgol Caerdydd a'r Fro ydy hi'r bore yma. I'r perwyl yna, dwi'n falch iawn o groesawu Len Richards, prif weithredwr; Abigail Harris, cyfarwyddwr gweithredol cynllunio strategol; Robert Chadwick, cyfarwyddwr cyllid gweithredol; a Steve Curry, prif swyddog gweithredu. Diolch yn fawr iawn i chi am eich adroddiad ysgrifenedig ymlaen llaw, ac, yn seiliedig ar hynny ac ambell i bwnc arall, mae gyda ni restr weddol faith o gwestiynau. Felly, cwestiynau ar yr ochr fer, gobeithio, yn esgor ar atebion gweddol fyr. Does dim rhaid i chi deimlo rheidrwydd i'r pedwar ohonoch chi ateb pob cwestiwn. Gwnaiff un ateb bendigedig wneud yn iawn. Ac, wrth gwrs, mae'r meicroffonau'n gweithio'n awtomatig; does dim rhaid pwsio dim botwm o gwbl. Felly, gyda chymaint â hynna o ragymadrodd, gawn ni ddechrau cwestiynu drwy law David Rees?
English: Right. We're out of time. There are a couple of questions that we didn't succeed in getting to, so we'll write to you; and I think you volunteered to bring us more information as well. So, there will be e-mails going back and forth. So, with those few words may I thank the four of you for attending today? You will receive a transcript of the proceedings this morning so that you can check for factual accuracy, but, with those few words, thank you very much to the four of you.
Welsh: Reit. Rŷn ni allan o amser, a dweud y gwir. Mae yna gwpwl o gwestiynau wnaethon ni ddim â llwyddo i ddod rownd iddyn nhw, felly fe wnawn ni ysgrifennu atoch chi; a dwi'n credu roeddech chi wedi gwirfoddoli i ddod â rhagor o wybodaeth hefyd i ninnau. Felly, mi fydd yna e-byst yn mynd nôl ac ymlaen. Ond gyda chymaint â hynna o ragymadrodd, diolch yn fawr iawn i'r pedwar ohonoch chi am eich presenoldeb. Mi fyddech chi'n derbyn trawsgrifiad o'r trafodaethau'r bore yma er mwyn ichi allu gwirio'u bod nhw'n ffeithiol gywir. Ond gyda chymaint â hynna, diolch yn fawr iawn i'r pedwar ohonoch chi. Diolch yn fawr.
English: To my fellow Members, we move on to item 3, and a motion under Standing Order 17.42 (vi) to resolve to exclude the public from the remainder of this meeting and from item 1 of the meeting on 11 July next week. Only item 1 next week, therefore, in private. Everyone agreed? Thank you.
Welsh: I'm cyd-Aelodau, rŷn ni'n symud ymlaen i eitem 3, a chynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod ac o eitem 1 yn y cyfarfod yr wythnos nesaf, sef 11 Gorffennaf. Dim ond eitem 1, felly, yr wythnos nesaf, yn breifat. Pawb yn gytûn? Diolch yn fawr.
English: The first questions this afternoon are questions to the Minister for Education. The first question [OAQ54160] is withdrawn. Therefore, we move to the second question, from Leanne Wood.
Welsh: Y cwestiynau cyntaf y prynhawn yma yw'r cwestiynau i'r Gweinidog Addysg. Mae'r cwestiwn cyntaf [OAQ54160] wedi ei dynnu yn ôl. Ac felly, mae'r ail gwestiwn gan Leanne Wood.
English: Thank you, Leanne. Equity and inclusion are at the heart of our national mission for education. Our education reforms will ensure that all learners can access a high standard of education and, crucially, reach their full potential.
Welsh: Diolch, Leanne. Mae tegwch a chynhwysiant yn ganolog i'n cenhadaeth genedlaethol ar gyfer addysg. Bydd ein diwygiadau addysg yn sicrhau bod gan bob dysgwr fynediad at addysg o safon uchel ac yn hollbwysig, eu bod yn cyrraedd eu potensial llawn.
English: In recent weeks and months, I've been contacted by many people in the Rhondda, who are concerned about the support, or lack of support, for their child on the autism spectrum. I've discovered that parents are being told, when they've requested a statutory assessment for a statement of special educational needs, that the local authority no longer does statements. This is wrong, and, until September 2020, when changes come in under the new additional learning needs system, it is, in my view, a failure to discharge their duties as a local authority. Would you agree with that? And I would also like to know what you're doing to ensure that every teacher in Wales receives neurodiversity training. This was a recommendation that your Government accepted from the Health, Social Care and Sport Committee during scrutiny of the autism Bill. Can you please tell us what you've done to realise this pledge?
Welsh: Yn ystod yr wythnosau a'r misoedd diwethaf, mae llawer o bobl yn y Rhondda, sy'n poeni am y gefnogaeth, neu'r diffyg cefnogaeth, i'w plentyn ar y sbectrwm awtistiaeth, wedi cysylltu â mi. Rwyf wedi darganfod bod rhieni yn cael gwybod, pan fyddant yn gofyn am asesiad statudol ar gyfer datganiad anghenion addysgol arbennig, nad yw'r awdurdod lleol yn gwneud datganiadau mwyach. Mae hyn yn anghywir, a hyd at fis Medi 2020, pan fydd newidiadau'n dod i rym o dan y system anghenion dysgu ychwanegol newydd, mae hyn, yn fy marn i, yn fethiant i gyflawni eu dyletswyddau fel awdurdod lleol. A fyddech yn cytuno â hynny? A hoffwn wybod hefyd beth rydych yn ei wneud i sicrhau bod pob athro yng Nghymru yn cael hyfforddiant niwroamrywiaeth. Mae eich Llywodraeth wedi derbyn yr argymhelliad hwn gan y Pwyllgor Iechyd, Gofal Cymdeithasol a Chwaraeon yn ystod y broses o graffu ar y Bil awtistiaeth. A allwch chi ddweud wrthym beth a wnaethoch i wireddu'r addewid hwn os gwelwch yn dda?
English: I have to say I'm very concerned to hear from you those reports that children are being refused the opportunity to undertake a statutory assessment for their additional learning needs. As you are quite right to say, the new legislation, which was passed by this Assembly in 2018, has not come into effect. We are currently consulting on the code and the subordinate legislation that will underpin that Act. And if you would be kind enough to write to me with some specifics on these cases, I will ensure that I and my officials follow it up. You will be aware that, to support the implementation of the new legislation, in anticipation of its full introduction in 2020, we have identified £20 million-worth of resource, and that is primarily to support the professional learning needs of teachers, to ensure that they have the skills and the knowledge to make the best of the opportunities that that new legislation offers us, which will put the child at the centre of our additional learning needs planning, whatever those additional learning needs will be. But I am concerned to think that children are not receiving the statutory assessments that they are entitled to under the current law, and I would be very happy to follow that up for you.
Welsh: Mae'n rhaid i mi ddweud fy mod yn bryderus iawn i glywed gennych am yr adroddiadau nad yw plant yn cael cyfle i gael asesiad statudol ar gyfer eu hanghenion dysgu ychwanegol. Fel y dywedwch yn hollol gywir, nid yw'r ddeddfwriaeth newydd, a basiwyd gan y Cynulliad hwn yn 2018, wedi dod i rym. Ar hyn o bryd, rydym yn ymgynghori ar y cod a'r is-ddeddfwriaeth a fydd yn sail i'r Ddeddf honno. A phe baech yn ddigon caredig i ysgrifennu ataf gyda rhai o fanylion yr achosion hyn, byddaf yn sicrhau fy mod i a fy swyddogion yn mynd ar drywydd y mater. Er mwyn cefnogi'r gwaith o weithredu'r ddeddfwriaeth newydd, gan ddisgwyl ei chyflwyno'n llawn yn 2020, fe fyddwch yn gwybod ein bod wedi clustnodi gwerth £20 miliwn o adnoddau, a hynny'n bennaf i gefnogi anghenion dysgu proffesiynol athrawon, i sicrhau bod ganddynt sgiliau a gwybodaeth i fanteisio i'r eithaf ar y cyfleoedd y mae'r ddeddfwriaeth newydd honno'n eu cynnig i ni, cyfleoedd a fydd yn rhoi'r plentyn wrth wraidd ein cynlluniau ar gyfer anghenion dysgu ychwanegol, beth bynnag fydd yr anghenion dysgu ychwanegol hynny. Ond rwy'n bryderus nad yw plant yn cael yr asesiadau statudol y mae ganddynt hawl iddynt o dan y gyfraith bresennol, a buaswn yn hapus iawn i fynd ar drywydd hynny i chi.
English: Thank you very much for that answer.
Welsh: Wel, diolch yn fawr iawn am yr ateb hwn.
English: Thank you very much for that answer. We had a tremendous celebration as part of this, actually, only a fortnight ago, in Ysgol Gyfun Gymraeg Llangynwyd, where we had a tremendous concert, with singers and harpists, schools from throughout the area, former parents and pupils and governors, and so on, and a real ambition to look forward.
Welsh: Diolch yn fawr am yr ateb hwnnw. Cawsom ddathliad aruthrol fel rhan o hyn, a dweud y gwir, gwta bythefnos yn ôl, yn Ysgol Gyfun Gymraeg Llangynwyd, lle cawsom gyngerdd gwych, gyda chantorion a thelynorion, ysgolion o bob rhan o'r ardal, cyn-rieni a disgyblion a llywodraethwyr, ac yn y blaen, ynghyd ag uchelgais go iawn i edrych tua'r dyfodol.
English: Can I ask, how will the Welsh Government work with Bridgend County Borough Council, and Rhondda Cynon Taf County Borough Council, in order to ensure ongoing growth of primary and secondary Welsh-medium education in Wales, and how could this assist in reaching the ambitious target of a million Welsh speakers by 2050?
Welsh: Gaf i ofyn sut y bydd Llywodraeth Cymru yn gweithio gyda Chyngor Bwrdeistref Sirol Pen-y-bont ar Ogwr, a Chyngor Bwrdeistref Sirol Rhondda Cynon Taf hefyd, i sicrhau twf parhaus addysg gynradd ac uwchradd cyfrwng Cymraeg yng Nghymru? A sut y gallai hyn helpu i gyrraedd targedau uchelgeisiol miliwn o siaradwyr Cymraeg erbyn 2050?
English: Well, expectations are one thing, Minister, but, in January of this year, the headteacher at that very same Ysgol Gyfun Gymraeg Llangynwyd said that any further reduction in budget would mean being unable to get specialist teachers, especially through the medium of Welsh. Now we're all aware of schools' general concerns about cuts to core funding, but what is our response to this particular claim about Welsh medium and its implications for the 2050 strategy?
Welsh: Wel, mae disgwyliadau'n un peth, Weinidog, ond ym mis Ionawr eleni, dywedodd pennaeth Ysgol Gyfun Gymraeg Llangynwyd y byddai unrhyw leihad pellach yn y gyllideb yn golygu na fyddai'n bosibl cael athrawon arbenigol, yn enwedig drwy gyfrwng y Gymraeg. Nawr, rydym i gyd yn ymwybodol o bryderon cyffredinol ysgolion ynghylch toriadau i gyllid craidd, ond beth yw ein hymateb i'r honiad penodol hwn ynghylch addysg cyfrwng Cymraeg a'i oblygiadau i strategaeth 2050?
English: Clearly, within the constraints of the very difficult financial settlement the Government is faced with, I'm determined to get as much money to the front line and into individual schools' budgets as possible. Of course, financial resource is one thing; human resource is also a challenge and I recognise that. That's why those seeking to qualify as teachers through the medium of Welsh attract the highest level of bursary from the Welsh Government to support their training as well as being subject to golden hellos when they begin their actual teaching career. We're working on a number of innovative plans, through from increasing the number of children taking A-level Welsh - many of whom, we know, will go on to be our Welsh teachers of the future - to initial teacher education, but also enabling teachers who are already in the system to increase their language skills via our sabbatical scheme. So, we're looking to influence our future teachers, our current teachers and ensure that they have the linguistic skills to be able to provide first-quality Welsh-medium education for those families who choose it.
Welsh: Yn amlwg, o fewn cyfyngiadau'r setliad ariannol anodd iawn y mae'r Llywodraeth yn ei wynebu, rwy'n benderfynol o gael cymaint o arian ag sy'n bosibl i'r rheng flaen ac i gyllidebau ysgolion unigol. Wrth gwrs, mae adnoddau ariannol yn un peth; mae adnoddau dynol yn her hefyd ac rwy'n cydnabod hynny. Dyna pam fod y rheini sy'n ceisio cymhwyso fel athrawon drwy gyfrwng y Gymraeg yn denu'r lefel uchaf o fwrsariaeth gan Lywodraeth Cymru i gefnogi eu hyfforddiant yn ogystal â chael taliadau croeso pan fyddant yn dechrau ar eu gyrfa addysgu. Rydym yn gweithio ar nifer o gynlluniau arloesol, o gynyddu nifer y plant sy'n gwneud Cymraeg safon uwch - a bydd llawer ohonynt, fel y gwyddom, yn mynd ymlaen i fod yn athrawon Cymraeg yn y dyfodol - i addysg gychwynnol i athrawon, yn ogystal â galluogi athrawon sydd eisoes yn y system i wella eu sgiliau iaith drwy ein cynllun sabothol. Felly, rydym yn ceisio dylanwadu ar ein hathrawon yn y dyfodol, ein hathrawon presennol a sicrhau bod ganddynt y sgiliau ieithyddol i allu darparu addysg cyfrwng Cymraeg o'r radd flaenaf i'r teuluoedd sy'n ei dewis.
English: In looking at the most recent record of Bridgend County Borough Council in terms of Welsh-medium education, unfortunately the story isn't a positive one. The council has failed over recent years to ensure that Welsh-medium education is a realistic option in a number of communities. In reality, a number are concerned locally that there's an institutional problem in the authority where the Welsh language is concerned. Unfortunately, even Welsh Government targets in the latest consultation document on the Welsh in education strategic plans, in my opinion, are far too low - there is a need to raise the bar significantly. Do you, therefore, as a Minister, agree that the current situation of only having four Welsh-medium schools in the Bridgend county is a complete embarrassment?
Welsh: Wrth edrych ar record fwyaf diweddar Cyngor Bwrdeistref Sirol Pen-y-bont ar Ogwr yn nhermau addysg cyfrwng Gymraeg, yn anffodus dydy'r stori ddim yn un positif. Mae'r cyngor wedi methu dros y blynyddoedd diwethaf i sicrhau bod addysg Gymraeg yn opsiwn realistig mewn nifer o gymunedau. Yn wir, mae rhai yn pryderu yn lleol fod problem sefydliadol o fewn yr awdurdod lleol lle mae'r Gymraeg yn y cwestiwn. Yn anffodus, mae hyd yn oed targedau Llywodraeth Cymru yn y ddogfen ymgynghori ddiweddaraf ar gynllun strategol y Gymraeg mewn addysg yn fy marn i yn llawer rhy isel - mae angen codi'r bar yn sylweddol. Ydych chi, felly, fel Gweinidog, yn cytuno bod y sefyllfa bresennol o gynnal dim ond pedair ysgol gynradd Gymraeg o fewn sir Pen-y-bont yn embaras llwyr?
English: Well, the organisation and planning for local schools of whichever medium of tuition is a matter, quite rightly, for local education authorities. What Welsh Government has is an enabling role, and the role of encouraging those education authorities to push the boundaries. And as I said, we have set out our expectations very clearly of the increase in the number of children that we would expect to be taught through the medium of Welsh in that particular county borough, and also, to support that, Bridgend have received approval in principle, of some £2.6 million through the Welsh-medium and childcare offer, and, as I said, that's to ensure that those parents, utilising the opportunity of the Welsh Government's childcare or early years provision, can do that in an extended Welsh-medium sector.
Welsh: Wel, mae trefnu a chynllunio ar gyfer ysgolion lleol, beth bynnag y bo'r cyfrwng dysgu, yn fater i awdurdodau addysg lleol, a hynny'n ddigon teg. Rôl alluogi sydd gan Lywodraeth Cymru, a rôl i annog yr awdurdodau addysg hynny i wthio'r ffiniau. Ac fel y dywedais, rydym wedi nodi ein disgwyliadau'n glir iawn o ran y cynnydd yn nifer y plant y byddem yn disgwyl iddynt gael eu haddysgu drwy gyfrwng y Gymraeg yn y fwrdeistref sirol arbennig honno, a hefyd, i ategu hynny, mae Pen-y-bont ar Ogwr wedi cael cymeradwyaeth mewn egwyddor i oddeutu £2.6 miliwn, drwy'r cynnig cyfrwng Cymraeg a gofal plant, ac fel y dywedais, mae hynny er mwyn sicrhau y gall rhieni wneud hynny mewn sector cyfrwng Cymraeg estynedig gan fanteisio ar ddarpariaeth gofal plant neu ddarpariaeth blynyddoedd cynnar Llywodraeth Cymru.